钦定古今图书集成/理学汇编/字学典/第097卷 > 卫夫人
## 钦定古今图书集成/理学汇编/字学典/第097卷 > 卫夫人

按《传授笔法人名》，锺繇传之卫夫人，卫夫人传之王
羲之。

按《书断》：卫夫人名铄，字茂猗，廷尉展之女弟，恒之从
女，汝阴太守李矩之妻也。隶书尤善规矩。锺公云：“碎
玉壶之冰，烂瑶台之月。婉然芳树，穆若清风。”

按《西溪丛语》：“卫夫人，王逸少师，善锺法，能正书，入妙
能品。王子敬年五岁，已有书意，夫人书《大雅吟》赐之。”